ঠিকাদাররা জানায়, প্রায় ৮০ লাখ ব্যয়ে ২০টি গ্রপে টেন্ডার আহবান করা হয় । গত ২৪ মার্চ দরপত্রের লটারীর জন্য দিন ধার্য্য করা হলেও রহস্যজনক কারণে সে লটারী বাতিল করেন উপজেলা প্রকৌশলী। তাদের ইচ্ছামত কাজের বন্টন করার জন্য চলছে নানা পায়তারা। এহেন অবস্থায় লাখ লাখ টাকার জামানত দিয়ে ঠিকাদাররা উদ্বিগ্ন। এ ব্যাপারে ঠিকাদাররা এলজিইডির ময়মনসিংহের নির্বাহী প্রকৌশলী বরাবরে একটি অভিযোগ প্রদান করেছে।  এ ব্যাপারে হালুয়াঘাট উপজেলা প্রকৌশলী মোজাম্মেল হক জানান, প্রায় ৮০ লাখ ব্যয়ে ২০টি গ্রপে টেন্ডার আহবান করা হয়েছে। এতে  ৪৪৩টি সিডিউল বিক্রি করা হয়। অনিবার্য কারণে গত ২৪শে মার্চের লটারী বাতিল করা হয়েছে। পূনরায় তারিখ নির্ধারণ করে ফ্রেস লটারীর মাধ্যমে এর সমাধা করা হবে। এ ব্যাপারে কেনো উদ্বিগন হওয়ার কারণ নেই।  এদিকে উপজেলা প্রকৌশলী কর্তৃক হালুয়াঘাট বাজারের শুটকি মহালের প্রায় ৬০ লাখ টাকা মূল্যের একটি পুরনো শেড ঘরটি নামমাত্র ২৪ হাজার টাকায় বিক্রি করা হয়েছে। এটি বিক্রির ব্যাপারে এলাকার মানুষের মাঝে নানা গুঞ্জন রয়েছে।